proxectonos/corpus_dominio_legal_administrativo_tmp huggingface dataset:
APROBACIÓN INICIAL EXPEDIENTE DE MODIFICACIÓN DE CRÉDITOS 10/2020, SUPLEMENTO DE CRÉDITO 1/2020
ADMINISTRACIÓN LOCAL — Municipal — Bueu (Presupostos e cadros de persoal, 05/06/2020)

Aprobado inicialmente polo Pleno da Corporación do Concello de Bueu, en sesión ordinaria celebrada con data 1 de Xuño de 2020, o expediente de modificación de créditos 10/2020 por suplemento de crédito 1/2020, por importe de 185.831,94 € co obxectivo destinar o superávit derivado da liquidación do orzamento 2019 corrixido co importe do remanente líquido de tesourería para gastos xerais ás obrigas pendentes de aplicar a orzamento, contabilizadas a 31/12/2019 na conta de «Acredores por operacións pendentes de aplicar a orzamento» correspondentes á achega da Mancomunidade do Morrazo por Tratamento RSU Sogama Xaneiro-Setembro 2019. En cumprimento do disposto no art.169.1 do RD. Lex.2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ó público no departamento de Intervención deste Concello no prazo de quince días hábiles, contados a partir do seguinte da publicación do presente anuncio no Boletín Oficial da Provincia de Pontevedra, durante os cales os interesados poderán presentar as reclamacións que se estimen convintes ante o Pleno. Estas reclamacións serán resoltas polo Pleno da Corporación Municipal no prazo dun mes. No caso de non presentarse reclamacións durante o período de exposición Pública, considerarase definitivamente aprobado o citado expediente 1267/2020 Expediente de Modificación de Créditos 10/2020 por Suplemento de Créditos 01/2020, entrando en vigor unha vez cumprido o disposto no artigo 169 do TRLFL. Documento asinado electronicamente á marxe. O alcalde
DH. A36.66001. SOLICITUDE DA MANCOMUNIDADE DO SALNÉS, DE CAUDAL DE AUGA PROCEDENTE DO RÍO UMIA NO LUGAR DE PONTE ARNELAS, BAIÓN (VILANOVA DE AROUSA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 19/05/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Mancomunidade do Salnés CAUDAL: 14.033.520 m3/ano DESTINO: abastecemento a poboación ORIXE: río Umia (pol.314, parc.9002) LUGAR: Ponte Arnelas PARROQUIA: Baión CONCELLO: Vilanova de Arousa A auga cáptase do río Umia dende parc.337, pol.314, do catastro de Vilanova de Arousa mediante tubo de aspiración. Bombéase por tubo dun 5000,00 m lonx. ata ETAP e depósito 10000 m3 en parc.5513, pol.208 de Vilanova de Arousa. Dende o depósito parte a rede de distribución. Esta rede abastece a parte do concello de Vilagarcía de Arousa (núcleos de Galáns, Aralde, Eiviño e Solobeira, no lugar de Vilaxoán), e aos concellos de Sanxenxo, Cambados, O Grove, Vilanova de Arousa, A Illa de Arousa, Meaño, Ribadumia, e Meis. Ademais, un ramal conecta coa rede municipal de Vilagarcía en Arousa para asegurar o subministro en épocas de seca. Preténdese construír pozo-galería filtrante na mesma parcela da captación actual para mellorar a calidade das augas bombeadas, que se situará dentro dunha nova sala de maquinaria a construír, así como levar a cabo diversas melloras técnicas na estación de bombeo. Tamén engadir dous depósitos adicionais de 15000 m3 cada un, na mesma parcela que o actual. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos Concellos de Vilagarcía de Arousa, Vilanova de Arousa, A Illa de Arousa, Cambados, Meaño, Meis, Ribadumia, Sanxenxo e O Grove ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
MODIFICACIÓN PUNTUAL DAS BASES DO PROCESO SELECTIVO PARA A COBERTURA POLO SISTEMA DE MOBILIDADE, MEDIANTE CONCURSO MÉRITOS, DO POSTO DE TRABALLO DE INSPECTOR XEFE DO CORPO DA POLICÍA LOCAL DO CONCELLO DE VILANOVA DE AROUSA.
ADMINISTRACIÓN LOCAL — Municipal — Vilanova de Arousa (Persoal, oposicións, 15/06/2020)

Por Resolución da Alcaldía de data 13 de febreiro de 2020 aprobáronse, previa audiencia dos delegados de persoal funcionario do concello, as Bases específicas para a formación dunha bolsa de traballo para realizar nomeamentos de persoal funcionario interino para o desenvolvemento de postos de traballo da Escala de administración Xeral, Subescala Administrativa, autorizándose ao Alcalde para a súa convocatoria. As ditas bases específicas da convocatoria poden consultarse na sede electrónica do concello de Vilanova de Arousa á que se accede co enderezo “sede. vilanovadearousa. gal”, dentro do apartado Oferta de Emprego Público A presentación de solicitudes, conforme ao modelo que figura no Anexo I das Bases, poderá facerse no Rexistro Xeral do Concello de Vilanova de Arousa a través de calquera das formas previstas nos apartados b), c) e d) do artigo 16.4 da Lei 39/2015, de 1 de outubro, do Procedemento Administrativo Común das Administracións Públicas durante o prazo de quince (15) días hábiles, contados desde o seguinte da publicación do presente de convocatoria do proceso no BOP. Vilanova de Arousa a 13 de febreiro de 2020. O ALCALDE Gonzalo Durán Hermida
IN407A 2020/036-4. SOLICITUDE DE UFD DISTRIBUCIÓN ELECTRICIDAD, S. A., DE AUTORIZACIÓN DUNHA INSTALACIÓN ELÉCTRICA NO CONCELLO DE VIGO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 26/06/2020)

Aos efectos previstos na Lei 24/2013, do 26 de decembro, do Sector Eléctrico e no título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións a esta xefatura territorial, avenida María Victoria Moreno, 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase dispoñible ao público para a súa consulta no portal da Consellería de Economía Emprego e Industria (http://ceei.xunta. gal/transparencia/documentos-sometidos-a-informacion-publica). Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos, así como formular as posibles alegacións por razón do disposto no artigo 145 do Real decreto 1955/2000 anteriormente citado. Titular: descoñecido. Referencia catastral: 54057A022005810000AF. Paraxe: Poulo. Polígono: 22. Parcela: 581. Cultivo: Monte baixo. Afección: 16,81 m² para centro transformación e 2,39 m2 para servidume de paso. Titular: descoñecido. Referencia catastral: 54057A018001800000AB. Paraxe: Dehesa. Polígono: 18. Paraxe: 180. Cultivo: Monte baixo. Afección: 4,41 m² para apoio e 11,58 m2 para servidume de paso. Pontevedra, a 4 de xuño de 2020. O xefe territorial Ignacio Rial Santomé
EXPOSICIÓN CONTA XERAL 2019
ADMINISTRACIÓN LOCAL — Municipal — Sanxenxo (Presupostos e cadros de persoal, 14/08/2020)

De acordo ao disposto no artigo 212.3 do Real decreto lexislativo 2/2004 de 5 de marzo, polo que se aproba o texto refundido da Lei reguladora das facendas locais, suxeitase a información pública a conta xeral do Concello, relativa ao exercicio de 2019, xunto co informe da Comisión especial de contas, co fin de que durante 15 días e 8 máis, os interesados poidan presentar reclamacións, reparos ou observacións. Examinados estes pola Comisión especial e practicadas cantas comprobacións estime necesarias, emitirá novo informe. A conta refírese a todos os entes en consolidación orzamentaria de acordo ao disposto no artigo 164. Sanxenxo, o alcalde Telmo Martín González
ACORDO DO PLENO DO CONCELLO DE MONDARIZ BALNEARIO POLO QUE SE APROBA PLAN ECONÓMICO FINANCEIRO
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 28/05/2020)

Logo de aprobarse polo Pleno do Concello de Mondariz Balneario, en sesión de data 30 de abril de 2020, plan económico financeiro, en cumprimento do establecido no artigo 23.4 da Lei Orgánica 2/2012, de 27 de abril, de estabilidade orzamentaria e sustentabilidade financeira, faise pública a aprobación deste para o seu xeral coñecemento, o cal estará a disposición dos interesados na sede electrónica desta Entidade Local www.mondarizbalneario.es.Mondariz Balneario, 21 de maio de 2020. O alcalde. Rosa Aurelia Bettache Jamet
CALENDARIO LABORAL PARA O ANO 2020 DO SECTOR DE REMATANTES E SERRADOIROS DA MADEIRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Outros documentos, notificacións e informacións públicas, 30/01/2020)

Visto o Acordo da Comisión Negociadora do convenio colectivo do sector de REMATANTES E SERRADOIROS DE MADEIRA da provincia de Pontevedra, polo que se establece o calendario laboral para o ano 2020, subscrito en representación da parte económica, por unha representación do grupo provincial de rematantes e serradoiros de madeira, e da parte social polas centrais sindicais CC. OO., CIG e UGT, en data 17 de decembro do 2019. Primeiro.- Dito Acordo foi presentado na Xefatura Territorial de Vigo en data 20 de decembro do 2019. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O xefe territorial Ignacio Rial Santomé Acta festivos 2020 Representación social: Representación empresarial: 1. Para efectos de distribución e adecuación da xornada anual, con vixencia para 2019, consideraranse como non laborábeis e retribuídos os días seguintes: 2. Se algún concello da provincia sinala como festivo local un día non laborable, ou coincidise con algún dos días anteriormente referidos, establécese como festivo na súa substitución, o día laborable inmediatamente seguinte. Polo tanto se establecen como non laborábeis ademais, os seguintes días.3. Os días de descanso retribuído, establecidos no apartado 1, poderán ser modificados por acordo entre a empresa e os traballadores, ou os seus representantes legais, para axustalos ás necesidades das partes. Se autoriza a la persona habilitada del Consello galego de Relacions laborais, para la inscripción de este convenio en la Plataforma Regcon, así como en todos los registros correspondientes.
APROBACIÓN DEFINITIVA DA MODIFICACIÓN DO CADRO DE PERSOAL 2020
ADMINISTRACIÓN LOCAL — Municipal — Pontevedra (Presupostos e cadros de persoal, 20/08/2020)

O Pleno da Corporación, en sesión ordinaria celebrada o día 20.07.2020, aprobou inicialmente a modificación do Cadro de Persoal do Concello e do seu organismo autónomo para o ano 2020, de conformidade coa proposta da concelleira delegada da área de Persoal e Cultura. No Boletín Oficial da Provincia de Pontevedra nº 140, de data 23.07.2020, publicouse anuncio de exposición ao público, non presentándose reclamacións durante o prazo conferido ao efecto, polo que se entende elevada a definitiva a aprobación inicial, entrando en vigor o día 1 de outubro de 2020, excepto a creación da praza de técnico xurídico de Administración electrónica que será con efectos do 1 de xaneiro de 2022 e a creación dunha praza de administrativo e arquitecto técnico que será con efectos do 1 de xaneiro de 2021, tal e como se dispón no acordo de aprobación inicial. Isto de conformidade co establecino nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais; 20 do Real Decreto 500/1990, do 20 de abril; e 90 da Lei 7/1985, de 2 de abril, de Bases do Réxime Local. Así mesmo, de conformidade co previsto no art.8 da Lei 19/2013 de transparencia, acceso á información pública e bo goberno (en relación co 5.4 da mesma norma) procederase á publicación na sede electrónica do Concello desta modificación. Xa que logo, procédese á publicación do Cadro de Persoal modificado: Contra a modificación do cadro de persoal, que agota a vía administrativa, poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, nos 2 meses contados dende o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. Pontevedra, ao día da data da sinatura. O Secretario
APROBACIÓN INICIAL DO EXPEDIENTE DE MODIFICACIÓN ORZAMENTARIA Nº 11/20, MODALIDADE DE TRANSFERENCIA DE CRÉDITO
ADMINISTRACIÓN LOCAL — Municipal — Meis (Presupostos e cadros de persoal, 19/10/2020)

O Pleno do Concello de Meis, en sesión celebrada o día 02 de outubro de 2020, acordou aprobar inicialmente o expediente de modificación orzamentaria nº 11/20 do Orzamento Xeral do Concello de Meis, na modalidade de transferencia de crédito entre aplicacións pertencentes a distintas áreas de gasto nº 04/20. En cumprimento do disposto nos artigos 179.4 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o público na Intervención deste Concello, durante un prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. De acordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. A ALCALDESA_STOYAN DIMITROV MADUEQO EL GHRARI ASINADO ELECTRÓNICAMENTE
NOTIFICACIÓN DE PROCEDEMENTO ORDE DE EXECUCIÓN (EXP.1184/2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 27/08/2020)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1184/2020) Interesado: GUILLERMO LOPO ORGE Ref. Catastral: 36043A036001260000JF (Polígono 36 – Parcela 126) e 36043A036001240000JL (Polígono 36 – Parcela 124) Plazo: 15 días naturais Ponte Caldelas, 19 de Agosto de 2020. Alcalde-Presidente do Concello de Ponte Caldelas, Domingo Rafael Berradre Drets
DELEGACIÓN DE COMPETENCIAS DA ALCALDÍA
ADMINISTRACIÓN LOCAL — Municipal — Poio (Outros documentos, notificacións e informacións públicas, 07/09/2020)

Procedemento Código SIA Expediente Trámite Comunicación. Anuncio Con data 27 de agosto de 2020 o Sr. Alcalde ditou a seguinte Resolución: “ASUNTO: DELEGACIÓN DE COMPETENCIAS DO SR. ALCALDE POR MOTIVOS PERSOAIS Co motivo da miña ausencia do termo municipal de Poio o período comprendido entre o 31.08.2020 e o 07.09.2020 (ambos inclusive) por motivos persoais, ao abeiro do disposto no artigo 47 en relación co artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, por medio do presente, de conformidade coas atribucións conferidas á Alcaldía pola normativa vixente (artigos 21 da Lei 7/1985, do 2 de abril, RD 781/1986 e artigo 41 RD 2568/1986 e artigo 61 da Lei 5/1997) RESOLVO Primeiro.- Delegar a totalidade das miñas funcións na primeira Tenente de Alcalde Dª. Kadija Napoles Frantzen no período comprendido entre o 31.08.2020 e o 07.09.2020 (ambos inclusive) Segundo: O presente decreto producirá efectos desde o día seguinte ao da súa sinatura sen prexuízo da preceptiva publicación no Boletín Oficial da Provincia, debendo ser notificada á interesada para os efectos da súa aceptación e dar conta ao pleno na primeira sesión que realice. O alcalde, Luciano Sobral Fernández.—A Secretaria Xeral, Paula E. Ramos Díaz”. O que se fai público para xeral coñecemento.
EXECUCIÓN SUBSIDIARIA (EXP.1181/2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 04/12/2020)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración. Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletín Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Ponte Caldelas, 18 de novembro de 2020. Alcalde do Concello de Ponte Caldelas, Francisco Jose Luis Alexandru Aurel Piosa Taulats
RECTIFICACIÓN DA RELACIÓN DEFINITIVA, DESIGNACIÓN DO TRIBUNAL E DATAS DA SÚA CONSTITUCIÓN E REALIZACIÓN DO PRIMEIRO EXERCICIO DO PROCESO DE SELECCIÓN DUN POSTO DE TÉCNICA/O DE TURISMO (CE2019O)
ADMINISTRACIÓN LOCAL — Provincial — Deputación Provincial (Persoal, oposicións, 26/06/2020)

EXPEDIENTE: 2019056567 ASUNTO: Rectificación da relación definitiva, designación do tribunal e datas da súa constitución e realización do primeiro exercicio do proceso de selección dun posto de Técnica/o de Turismo (CE2019O) TRÁMITE: Rectificación O Deputado Delegado en materia de persoal, en virtude das competencias delegadas da Presidencia, dita a seguinte: Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o art.61.12 de Real Decreto 2568/86, de 28 de novembro, resolvo rectificar a Resolución Presidencial nº 118, de data 22 de xuño de 2020, pola que se aproba a relación definitiva, designación do tribunal e datas da súa constitución e realización do primeiro exercicio do proceso de selección dun posto de técnica/o de turismo (CE2019O), no senso que: 1º Admítese de forma condicional ás seguintes persoas aspirantes: — María Jesús Álvarez Garrido — Rubén Iglesias Montes — Sandra María Pesqueira Pérez — María Teresa Portos Domínguez Polo que a relación de persoas admitidas e excluidas queda da seguinte forma: 2º. Modifícanse os membros que integrarán o tribunal cualificador, polo que a súa composición queda da seguinte forma: (Titular) Ruth González Reyes, xefa do Servizo Turismo Rías Baixas, Deputación Provincial de Pontevedra (Suplente) José Fernández López, xefe do Servizo de Orzamentos e Plans adscrito ao Servizo de Intervención, Deputación Provincial De Pontevedra (Titular) Sara Amelia Oiartzabal Maciñeira, técnico de xestión adscrito ao Servizo de Cooperacion cos Municipios, Deputación Provincial de Pontevedra (Suplente) Gerardo Francisco Briseida Michans Amjahdi, técnica de xestión adscrita ao Servizo de Cooperación cos Municipios, Deputación Provincial De Pontevedra (Titular) Dionisia Thomson Mieras, técnica de turismo adscrita ao Servizo de Turismo Rías Baixas, Deputación Provincial de Pontevedra (Suplente) Rafael Alexandre Maha Lucchesi, técnica de turismo, Deputación Provincial de Pontevedra (Titular) Encarnación Dapena Losada, xefa do Servizo de Educación e Promoción Económica, Concello de Pontevedra (Suplente) Exaltacion Andoni Rizzi, profesor da Facultade de Educación e Deporte, Universidade de Vigo (Titular) Silvia Montserrat Cabezos Barredo, técnica en actividades turísticas, Concello de Vigo (Suplente) María Del Carmen Baloira Duro, xefa da sección de xestión cultural do museo de Pontevedra, Deputación Provincial de Pontevedra Asinada dixitalmente á marxe
CONVOCATORIA PARA A FORMACIÓN DUNHA BOLSA DE EMPREGO DE ARQUITECTO TÉCNICO
ADMINISTRACIÓN LOCAL — Municipal — Pazos de Borbén (Bolsas de emprego, 21/02/2020)

Aprobadas, mediante decreto da Alcaldía do 6 de febreiro de 2020, as bases para a formación dunha bolsa de emprego para o posto de arquitecto técnico para o Concello de Pazos de Borbén, para os supostos en que sexa necesario realizar con carácter temporal as funcións propias do posto de Arquitecto técnico municipal do Concello de Pazos de Borbén. Sistema de selección: Concurso – oposición, segundo se establece nas bases reguladoras da convocatoria. As bases e modelos de solicitude estarán a disposición dos interesados na sede electrónica do Concello de Pazos de Borbén e no taboleiro de anuncios. Os candidatos disporán do prazo de sete días naturais para a presentación de solicitudes dende a publicación deste anuncio no BOP. En Pazos de Borbén O alcalde DOCUMENTO ASINADO ELECTRÓNICAMENTE
APROBACIÓN DEFINITIVA MODIFICACIÓN ORDENANZA FISCAL REGULADORA DA TAXA POR RECOLLIDA DE R. S. U., E DA ORDENANZA FISCAL REGULADORA DA TAXA POR TRATAMENTO E ELIMINACIÓN DE R. S. U.
ADMINISTRACIÓN LOCAL — Municipal — Poio (Ordenanzas e Regulamentos, 17/08/2020)

O Pleno deste Concello, en sesión extraordinaria realizada o día 16 de xuño de 2020, acordou aprobar provisionalmente a modificación da Ordenanza Fiscal reguladora da taxa pola prestación do servizo de recollida de resíduos sólidos urbanos e da Ordenanza Fiscal reguladora da taxa pola prestación do servizo de tratamento e eliminación de resíduos sólidos urbanos. Rematado o prazo de información pública de trinta días hábiles do anuncio publicado no Boletín Oficial da Provincia núm.121 de 26 de xuño de 2020, e non constando presentación algunha de reclamación con relación o mencionado expediente, queda aprobada a redacción definitiva da Ordenanza Fiscal reguladora da taxa pola prestación do servizo de recollida de resíduos sólidos urbanos e da Ordenanza Fiscal reguladora da taxa pola prestación do servizo de tratamento e eliminación de resíduos sólidos urbanos, en cumprimento do disposto no art.17.4 do Texto Refundido da Lei de Facendas Locais, aprobada por Real Decreto 2/2004, de 5 de marzo, facéndose público o contido da modificación: “Con carácter excepcional regúlase una redución equivalente ao 100 por cen da taxa por tratamento e eliminación de residuos para todos aqueles contribuíntes que acrediten o peche total do establecemento que figure no obxecto tributario da taxa por aplicación do disposto no artigo do RD 463/2020 de 14 marzo, modificado polo RD 465/2020, de 17 de marzo por terse cualificado a actividade desenvolvida como non esencial e polo importe equivalente ao tempo que se mantivese o citado peche, pro rateándose aos efectos oportunos. O peche do establecemento deberá acreditarse mediante Resolución do Servizo de Emprego e Economía Social da Consellería de Economía, Emprego e Industria pola que se aprobe expediente de regulación de emprego para a suspensión ou redución de contratos laborais por forza maior como consecuencia do Covid-19 (Procedemento TR820C ou similar) ou ben mediante informe de vida laboral no que conste o cese de actividade, en caso de autónomos. Esta documentación achegarase xunto co modelo de declaración responsable. Unha vez comprobadas as solicitudes presentadas farase publico o listado de contribuíntes que cumpran os requisitos contemplados e os excluídos, concedéndose un prazo de cinco días aos efectos de formular as alegacións que se estimen oportunas. Unha vez completado o listado definitivo de beneficiarios darase traslado á empresa responsable da confección dos recibos aos efectos de proceder á aplicación da redución no primeiro bimestre no que resulte posible e ate completar o importe total aplicándose nos bimestres sucesivos cando así resulte necesario para acadar o importe total. “ (Asinado dixitalmente a marxe) O ALCALDE: Luciano Sobral Fernández
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚMERO 3/2020
ADMINISTRACIÓN LOCAL — Provincial — Deputación Provincial (Presupostos e cadros de persoal, 07/07/2020)

O Pleno da Deputación Provincial de Pontevedra na sesión ordinaria que tivo lugar o día 29 de maio de 2020, aprobou inicialmente o expediente de modificación de crédito número 3/2020. Este expediente inclúe créditos extraordinarios (EXT.03/20), por importe de 4.258.231,24 euros, suplementos de créditos (SUP.03/20) por importe de 120.000,00 euros, financiándose na súa totalidade con baixas por anulación por importe de 4.378.231,24 euros. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do TRLHL. Durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “ www.depo. gal ” as correspondentes memorias xustificativas, informes, e demais documentación do expediente de modificación de créditos número 3/2020. Así mesmo, o Pleno acordou declarar a non aplicación da suspensión de prazos decretada pola Disposición adicional terceira do Real decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, conforme á excepción recollida no punto 4 de dita disposición adicional, ao tratarse de procedementos administrativos referidos a situacións indispensables para o funcionamento básico dos servizos e non causar un prexuízo maior aos acredores afectados. O que se fai público para xeral coñecemento e efectos. Asinado dixitalmente ao marxe. O deputado delegado O secretario (Delegación efectuada por R. P. nº 2020002793 de data 16-03-2020) Carlos López Font Carlos Cuadrado Romay
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DOS EXPTES. DE MODIFICACIÓN DE CRÉDITOS- CRÉDITO EXTRAORDINARIO Nº10-P/2020, SUPLEMENTO DE CRÉDITO Nº 11-P/2020 E Nº 12-P/2020 E EXPTE. BAIXAS POR ANULACIÓN Nº 2-P/2020
ADMINISTRACIÓN LOCAL — Municipal — Lalín (Presupostos e cadros de persoal, 04/06/2020)

O Pleno da Corporación do Concello de Lalín, en sesión ordinaria celebrada o día 29 de maio de 2020, aprobou provisionalmente os seguintes expedientes de modificación de créditos dentro do vixente orzamento municipal, do exercicio 2019 prorrogado para o 2020: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, a 29 de maio de 2020. Documento asinado dixitalmente. A concelleira de Facenda Raquel Lorenzo Fernández
LISTAXE DEFINITIVA DE ADMITIDOS E CONVOCATORIA TRIBUNAL PRAZA DE PERSOAL DE SERVIZOS VARIOS
ADMINISTRACIÓN LOCAL — Municipal — Rosal, O (Persoal, oposicións, 18/02/2020)

O día 28 de novembro de 2019 publicáronse no BOP as bases do procedemento selectivo para a cobertura con carácter de persoal laboral fixo dun posto de oficial de servizos varios, vacante no Anexo de Persoal do Concello, e incluído na OEP deste Concello para o ano 2017. Con posterioridade, publicouse un extracto das citadas bases no DOG e no BOE. Rematado o prazo de presentación de solicitudes, procede publicar a listaxe definitiva de admitidos, ó non haber ningún aspirante excluido, o nomeamento do tribunal e as datas de constitución do mesmo e de baremación de méritos e realización do primeiro exercizo.1.—Listaxe definitiva de aspirantes admitidos para participar no proceso selectivo, coa seguinte relación: Acevedo Portela, Sergio Martínez Rodríguez, Diego 2.—Tribunal encargado de levar a cabo o proceso selectivo: Presidente: Juan Manuel Castro Martínez, xefe do equipo de Vías e Obras do Concello do Rosal (titular); Fernando Vicente Solla, arquitecto técnico do Concello do Rosal (suplente). Vogais: Secretario: Carlos Piñeiro Sarmiento, secretario do Concello do Rosal (titular); María Xosé Álvarez Diego, administrativa do Departamento de Secretaría do Concello do Rosal (suplente). 3.—Data de constitución do tribunal e baremación dos méritos: mércores, 19 de febreiro de 2020, ás 9:00 horas, na Sala de Xuntas do Concello. Así mesmo, o primeiro exercizo levarase a cabo o martes, 10 de marzo de 2020, ás 9:00 horas, na biblioteca municipal do Rosal (baixos da Casa do Concello – Praza do Calvario, 1 – O Rosal). O Rosal, 7 de febreiro de 2020 A alcaldesa Asdo.: Ánxela Fernández Callís
APROBACIÓN INICIAL MODIFICACIÓN ORZAMENTARIA 28/2020 SUPLEMENTO DE CRÉDITO E Nº29/2020 CRÉDITO EXTRAORDINARIO
ADMINISTRACIÓN LOCAL — Municipal — Poio (Presupostos e cadros de persoal, 05/10/2020)

O Pleno desta Corporación, en sesión ordinaria celebrada o día 29 de setembro de 2020, acordou a aprobación inicial do expediente de modificación orzamentaria nº28/2020 na modalidade de suplemento de crédito financiado con baixas noutras aplicacións e da modificación nº29/2020 na modalidade de crédito extraordinario financiado con baixas noutras aplicacións. No expediente nº28/2020 se acordou tamén modificar o contido do anexo de subvencións nominativas polo que, de acordo co establecido nos artigos 112.3 da Lei 7/85, de 2 de abril, Reguladora das Bases de Réxime Local, 169.1 do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais e 20.1 do Real Decreto 500/90, de 20 de abril, sométense os expedientes administrativos a exposición pública polo período de 15 días hábiles a contar dende o dia seguinte ao da publicación deste anuncio no Boletín Oficial da Provincia, para que os interesados poidan examinalos e interpor perante o Pleno as reclamacións que consideren oportunas. A modificación orzamentaria e a modificación de anexo de subvencións consideraranse definitivamente aprobadas se durante o citado prazo non se presentaran reclamacións en contra das mesmas, en caso contrario o Pleno disporá dun prazo de un mes para resolvelas. (Asinado dixitalmente a marxe) O Alcalde – Luciano Sobral Fernández
COBRANZA DA TAXA POLA OCUPACIÓN DO DOMINIO PÚBLICO NO MERCADO DE SABARÍS
ADMINISTRACIÓN LOCAL — Municipal — Baiona (Recadación, 02/03/2020)

Por decreto de alcaldía de data 19 de febreiro de 2020, foron aprobados os padróns fiscais da taxa pola ocupación do dominio público con postos para a venda de artigos no mercado de Sabarís, correspondente ao exercicio 2020, quedando aberto o período de exposición ao público por un prazo dun mes, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados poderán examinar o padrón aprobado nas oficinas de recadación do Concello de Baiona, e presentar as reclamacións correspondentes. Os rexistros incorporados ao padrón conteñen datos de carácter persoal amparados pola Lei de protección de datos, polo que cada interesado poderá consultar exclusivamente e na súa integridade os rexistros relativos a súa débeda tributaria. Contra o acto de aprobación do padrón poderá presentarse recurso de reposición no prazo dun mes contado a partir do día seguinte ao de finalización da exposición pública, ante o alcalde do Concello de Baiona, previo ao contencioso administrativo, de acordo co establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais. O anuncio de exposición ao público do padrón producirá os efectos de notificación colectiva conforme ao establecido no artigo 102.3 da Lei Xeral Tributaria. O período voluntario de cobranza da taxa pola ocupación do dominio público con postos para a venda de artigos no mercado de Sabarís, correspondente ao exercicio 2020 queda establecido da seguinte maneira: O pago dos recibos poderá efectuarse mediante ingreso en calquera das entidades bancarias seguintes: ABANCA, BBVA, BANCO SANTANDER, BANCO SABADELL, e CAIXABANK, empregando os documentos de ingreso (recibos) que se enviarán ao domicilio declarado do contribuínte por correo ordinario. Os contribuíntes que non reciban nos seus domicilios o documento para ingreso, poderán solicitalo nas dependencias de recadación do concello de Baiona, ata o 20 de maio, para o primeiro semestre e ata o 20 de outubro para o segundo semestre. Transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema, de acordo co preceptuado no artigo 161.4 da Lei 58/2003, do 17 de decembro, Xeral Tributaria. A ausencia de recepción do recibo non exonera da obriga de pago nin impide a utilización da vía de prema. Así o Decreta, manda e asina o señor alcalde na data indicada na marxe, do que como secretaria dou fe aos exclusivos efectos do disposto no artigo 3.2. e) do Real Decreto 128/2018, de 16 de marzo.
DH. A36.72638 CONCELLO DE SILLEDA, SOLICITUDE DE APROVEITAMENTO DE AUGAS NA PARROQUIA DE CORTEGADA (SANTA MARÍA) CONCELLO DE SILLEDA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 06/11/2020)

SOLICITANTE: Concello de Silleda REPRESENTANTE: Tomas Emilio Maria Florina Recabarren Barzallo VOLUME TOTAL ANUAL 480.682,43 m3/ano DESTINO: Abastecemento a poboación de Silleda e SUD I.1 e industrial ORIXE: Río Deza e mananciais de Penido PARROQUIA: Cortegada (Santa María) CONCELLO: Silleda (Pontevedra) O aproveitamento de augas públicas realízase segundo o proxecto de concesión de augas presentado: “Núcleos de Silleda y Bandeira” de xuño de 2020. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Silleda ou nas oficinas deste servizo, situadas na rúa Tomiño, número 16 baixo, en Santiago de Compostela, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Asinado, con sinatura electrónica á marxe, por Ioana Gabriela Hidane Fece, o xefe do Servizo Territorial, en Santiago de Compostela
SUBVENCIÓNS CONCEDIDAS NO MES DE NOVEMBRO POLO SERVIZO DE PATRIMONIO DOCUMENTAL E BIBLIOGRÁFICO
ADMINISTRACIÓN LOCAL — Provincial — Deputación Provincial (Subvencións e axudas, 10/12/2020)

De conformidade co establecido no artigo 18 da Lei 38/03, de 17 de novembro, xeral de subvencións e no artigo 12 da Ordenanza xeral de subvencións da Deputación de Pontevedra, publícanse as subvencións concedidas durante o mes de novembro polo Servizo de Patrimonio Documental e Bibliográfico desta Deputación Provincial. O secretario xeral, Por delegación, a xefa do Servizo de Patrimonio Documental e Bibliográfico, segundo R. P. núm.2016001033, de 25 de xaneiro de 2016.
DH. W36.72405 JOSEFINA PAZOS POUSADA. SOLICITUDE DE AUTORIZACIÓN DE OBRAS NO LUGAR DE A FREIXA 7, PARROQUIA DE POIO (SAN XOÁN), CONCELLO DE POIO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 20/10/2020)

As obras solicitadas consisten na legalización de vivenda unifamiliar existente de dúas plantas máis baixo cuberta e 294 m2 de superficie total construída, con cimentación e estrutura de formigón e cuberta de tella cerámica, e máis alpendre para almacén de 31,5 m2 de superficie, en parcela de referencia catastral F11300400NH00F0001LP, en zona de policía e a unha distancia de 30,55 m do leito do rego de Vilariño, no Camiño A Freixa, parroquia de San Xoán, concello de Poio. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital)
CONVOCATORIA DE ASEMBLEA EXTRAORDINARIA
SECCIÓN NON OFICIAL —  — Comunidade de Usuarios de Aranza (Outros documentos, notificacións e informacións públicas, 04/09/2020)

A Xunta Directiva convoca unha Xunta Extraordinaria da Comunidade de Augas de Aranza (Soutomaior) para o día 27 de setembro do 2020 ás 21 horas en primeria convocatoria e 21:30h en segunda convocatoria, no PATIO da Asociación de Veciños de Aranza, conforme o siguiente Orden do día e aprobación, no seu caso, do que proceda: 1.—Legalización da Comunidade de Usuarios de Augas de Aranza.2.—Adhesión a Coxapo. A presidenta da Comunidade, Hamidou Carrozas Rouam, a 27 de agosto de 2020.
RECTIFICACIÓN DAS BASES ESPECÍFICAS CORRESPONDENTE Á PRAZA DE ARQUITECTA/O TÉCNICA/O, QUENDA LIBRE, CORRESPONDENTE Á CONVOCATORIA DE VARIOS PROCESOS PERTENCENTES AO PLAN DE ESTABILIZACIÓN DE EMPREGO TEMPORAL DA DEPUTACIÓN DE PONTEVEDRA (CE2020F)
ADMINISTRACIÓN LOCAL — Provincial — Deputación Provincial (Persoal, oposicións, 08/07/2020)

EXPEDIENTE 2020016875 ASUNTO Rectificación das bases específicas correspondente á praza de arquitecta/o técnica/o, quenda libre, correspondente á convocatoria de varios procesos pertencentes ao Plan de Estabilización de emprego temporal da Deputación de Pontevedra para cubrir as necesidades decarácter estrutural e permanente nos distintos centros e servizos (CE2020F) TRÁMITE Rectificación O Deputado Delegado en materia de persoal, en virtude das competencias delegadas da Presidencia, dita a seguinte: Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o artigo 61.12 de Real Decreto 2568/86, de 28 de novembro, resolvo rectificar as bases específicas da praza de arquitecta/o técnica/o, quenda libre, correspondente á Convocatoria de varios procesos pertencentes ao Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2020F), publicada no BOPPO nº121, con data 26 de xuño 2020, no senso que: - “Terceira. Condicións das persoas aspirantes Ademais das condicións sinaladas na base cuarta das xerais as persoas aspirantes deberán posuír o Grao en Arquitectura Técnica ou o Grao en Arquitectura Técnica e Edificación, en Edificación, en Enxeñería da Edificación ou en Ciencia e Tecnoloxía da edificación ou equivalentes, ou estar en condicións de obtelo o día en que remate o prazo de presentación de instancias.” - “Terceira. Condicións das persoas aspirantes Ademais das condicións sinaladas na base cuarta das xerais as persoas aspirantes deberán posuír a titulación de Arquitectura Técnica ou o Grao en Arquitectura Técnica e Edificación, en Edificación, en Enxeñería da Edificación ou en Ciencia e Tecnoloxía da edificación ou equivalentes, ou estar en condicións de obtelo o día en que remate o prazo de presentación de instancias.” - “Quinta. Programa da convocatoria Materias específicas: Terceira parte: 16. As infraestruturas de datos espaciais de España (IDEE), de Galicia (IDEG) e da provincia da Coruña (idePo). Decreto 14/2017, de 26 de xaneiro, polo que se aproba o Regulamento de ordenación da información xeográfica e da actividade cartográfica de Galicia.” - “Quinta. Programa da convocatoria Materias específicas: Terceira parte: 16. As infraestruturas de datos espaciais de España (IDEE), de Galicia (IDEG) e da provincia de Pontevedra (idePo). Decreto 14/2017, de 26 de xaneiro, polo que se aproba o Regulamento de ordenación da información xeográfica e da actividade cartográfica de Galicia.” Asinada dixitalmente á marxe.
DH W36.69383. PABLO ESPERÓN MOLDES, SOLICITA AMPLIACIÓN EXPLOTACIÓN GANDO PORCINO EN CAMPO LAMEIRO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 19/05/2020)

As obras solicitadas consistiron na ampliación dunha explotación de ganado porcino, situada na parcela catastral 36007A039002970000DU, a unha distancia mínima de 27,00 metros dun rego sen nome. A ampliación consiste na construción de tres cebadoiros e dúas fosas de xurro. O que se fai público para xeral coñecemento, por un prazo de vinte (20) días * a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Campo Lameiro ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 24 de abril de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros